ការសំភាសន៍របស់មីងឈ្មោះនាង ស៊ីផាន

ក៖អ្នកដែលសំភាសន៍ឈ្មោះហួន ឡាយហុក ខ៖អ្នកដែលត្រូវបានគេសំភាសន៍ឈ្មោះនាង ស៊ី ផាន

ក៖បាទ!អញ្ចឹងជំរាបសួរអ្នកមីងដែលអោយខ្ញុំសំភាសន៍ថ្ងៃនេះហើយការសំភាសន៍នេះគឺរៀបចំដោយសាកលវិទ្យាល័យBYUនៅសហរដ្ឋអាមេរិចដោយសកលនេះមានគោលបំណងចង់រក្សាពងប្រវិត្តិរឺគ្រួសាររបស់អ្នកមីងទុកដើម្បីកូនចៅជំនាន់ក្រោយរឺកូនអ្នកមីងស្គាល់ឳពុកម្តាយរបស់អ្នកមីងឈ្មោះអីគេហើយអ្នករស់នៅកាលពីក្មេងអ្នករស់នៅយ៉ាងម្តេចណាស់មីងណាស់។

ខ៖ចា៎!។

ក៖អញ្ចឹងថ្ងៃនេះខ្ញុំអាចសុំការសំភាសន៍អ្នកមីងបានទេ។

ខ៖ចា៎!។

ក៖បានណោះអ្នកមីងណោះ។

ខ៖ចា៎!។

ក៖បាទ! អញ្ចឹងខ្ញុំចង់ដឹងថាឈ្មោះពេញរបស់អ្នកមីងឈ្មោះអីគេ។

ខ៖ឈ្មោះនាង ស៊ីផាន។

ក៖នាង ស៊ីផាន។

ខ៖ចា៎!។

ក៖ចុះអ្នកមីងឥឡូវនេះសព្វថ្ងៃនេះអ្នកមីងអាយុប៉ុន្មានហើយ។

ខ៖ខ្ញុំអាយុ៦៣ឆ្នាំ។

ក៖៦៣ឆ្នាំហើយ។

ខ៖ចា៎!។

ក៖អ្នកមីងមានគ្រួសារនៅ។

ខ៖អត់។

ក៖អត់ទាន់មានទេ។

ខ៖មីងរស់នៅជាមួយជីដូនជីតាម្តាយស្លាប់ចោល៦ខែនៅឳពុក។ ឳពុកបានអាយុ៩ឆ្នាំម៉ែក្មេងដណ្តឹងប្រពន្ធទៀត។

ក៖អញ្ចឹងចុះអ្នកមីងមនៅទីនេះគេហៅភូមិអីគេស្រុកអីគេ។

ខ៖ភូមិចុងកោះ ស្រុកស្រែកកណ្តាល ខេត្តកណ្តាល។

ក៖អ៎! អញ្ចឹង។

ខ៖ចា៎។

ក៖អញ្ចឹងអ្នកមីងរស់នៅទីនេះយួរហើយនៅ។

ខ៖ខ្ញុំយួរហើយតាំងពីខ្ញុំកើតមកឆ្នាំ១៩៥៦តែឥឡូវខ្ញុំបាន៦៣ឆ្នាំហើយតែខ្ញុំមានបងប្អូនបីនាក់ម្តាយខ្ញុំស្លាប់ទៅ៧ឆ្នាំបងស្រីមួយនោះ៧ឆ្នាំស្លាប់ចោលទៅដល់សម័យនេះបងខ្ញុំប្រុសស្លាប់ចោលទៀតមានអាយុ៤៧ឆ្នាំស្លាប់ចោលស្លាប់ឆ្នាំ២០០០។ឥឡូវខ្ញុំរស់នៅតែម្នាក់ឯងទេជាមួយម្តាយមីងអត់មានគ្រួសារដែលនៅជាមួយប្អូនជីទួតមួយសព្វថ្ងៃ។

ក៖បាទ! អញ្ចឹងខ្ញុំចង់ដឹងថ្ងៃខែឆ្នាំកំណើតមីងថ្ងៃណាខែណាឆ្នាំណា។

ខ៖ខ្ញុំដឹងថាឆ្នាំ១៩៥៦តែកើតខ្ញុំមិនដឹងចាំថាថ្ងៃមិនដឹងរឿងថ្ងៃម៉ង។

ក៖អ៎!។

ខ៖អត់ដឹងថ្ងៃ។

ក៖អត់ដឹងខែទៀត។

ខ៖ខែ៩។

ក៖ចុះសិនជាគិតចន្ទ័គតិឆ្នាំខ្មែរយើងដូចឆ្នាំជូត ឆ្លូវ។

ខ៖ឆ្នាំជូត ឆ្លូវ។ ខ្ញុំឆ្នាំវក។

ក៖មីងឆ្នាំវក។

ខ៖ចា៎!​ឆ្នាំវក។

ក៖បាទ! លើកមុខទីកន្លែងកំនើតអ្នកមីងលើកមុខនៅណា។

ខ៖នៅភូមិចុងកោះហ្នឹងម៉ង។

ក៖អ៎! នៅហ្នឹងម៉ង។

ខ៖ចា៎!។

ក៖ចុះឳពុកម្តាយ។

ខ៖ឳពុកម្តាយពុកខ្ញុំស្រុកកំណើតនៅព្រែកថោងម៉ែខ្ញមនៅកោះឩញ្ញាតីតែដល់ពេលខ្ញុំកើតមកម៉ែខ្ញុំស្លាប់ទៅគាត់មកយកខ្ញុំនៅហ្នឹងម៉ង។

ក៖អ៎!។

ខ៖មកនៅកោះហ្នឹងម៉ង។

ក៖អញ្ចឹងម្តាយរបស់អ្នកមីងឈ្មោះអីគេ។

ខ៖ឈ្មោះហ៊ុន សម្បត្តិ។

ក៖ហ៊ុន សម្បត្តិ។

ខ៖ចា៎!​ប៉ុន្តែជាហៅថាប៉ាត់។

ក៖គេហៅប៉ាត។

ខ៖ចា៎!។

ក៖អញ្ចឹងសព្វថ្ងៃហ្នឹងគាត់ស្លាប់ហើយ។

ខ៖ស្លាប់តាំងពីឥឡូវខ្ញុំ៦៦ខែហើយ។

ក៖អ៎!។

ខ៖ឳពុកខ្ញុំស្លាប់តាំងតែពីខ្ញុំអាយុ២២ព្រោះបែកភ្នំពេញគាត់ស្លាប់១៩៧៧គាត់ស្លាប់។ចាទ! នៅយើងជុំលាស់ទៅបាត់ដំបង ពោធសាត់។ គាត់ស្លាប់នៅហ្នឹង។

ក៖ចុះពេលដែលម្តាយរបស់អ្នកមីងស្លាប់ក្នុងឆ្នាំណា។

ខ៖ដឹងថាឆ្នាំខ្ញុំកើតហ្នឹងម៉ងឆ្នាំវកហ្នឹងម៉ង។

ក៖អញ្ចឹងរយះពេលប៉ុន្មានឆ្នាំបានម្តាយមីងស្លាប់មីងអាយុប៉ុន្មានឆ្នាំ។

ខ៖៦ខែ។

ក៖អ៎!​៦ខែបានគាត់ស្លាប់។

ខ៖ចា៎! អញ្ចឹងបានថាស្លាប់ក្នុងឆ្នាំខ្ញុំកើតហ្នឹងម៉ង។

ក៖អញ្ចឹងអ្នកមីងមានដឹងថាឳពុកម្តាយរបស់ម្តាយអ្នកមីងឈ្មោះអីគេ។

ខ៖ឈ្មោះហ៊ុន សម្បត្តិហៅប៉ាត់។

ក៖ហ្នឹងខាង។

ខ៖ហ្នឹងខាងម្តាយឳពុកខ្ញុំឈ្មោះនាង មឿន។

ក៖អ៎! នាង មឿន។

ខ៖ចា៎!។

ក៖ខាងម្តាយដូចគ្នា។

ខ៖មួយខាងឳពុកមួយខាងម៉ែ។

ក៖អញ្ចេកខ្ញុំចង់ដឹងថាខាងម៉ែ។

ខ៖បើម្តាយគាត់ហ៊ុន សម្បត្តិហ្នឹងឈ្មោះសុខ បូ។ ហ៊ុន នៅជាឈ្មោះរបស់ឳពុក។

ចា៎!។

ក៖ចុះឳពុករបស់មីងឈ្មោះអីគែ។

ខ៖ឈ្មោះនាង មឿន។

ក៖នាង មឿនចុះតារបស់ខាងឳពុករបស់មីងហ្នឹង។

ខ៖ឈ្មោះគេហៅតែតានាង។

ក៖តានាង។ចុះម្តាយ។

ខ៖ម្តាយយីអុន។

ក៖ម្តាយយីអុន។

ខ៖ចា៎!។

ក៖អត់ស្គាល់ត្រកូលគាត់ទេ។

ខ៖អត់ស្គាល់ត្រកូលព្រោះយើងនៅតូចណាស់យើងមិនស្គាល់គេហៅតែតានាង យីអុន។

ក៖បាទ!។

ខ៖ចា៎!។

ក៖នៅពេលហ្នឹងមីងមានចាំថាយីតាខាងម្តាយរបស់អ្នកមីងគាត់ប្រកបមុខរបបរអីគេកាលពីមុខ។

ខ៖ចំការ។ ធ្វើចំការរហូត ធ្វើចំការមកមិនមានអីទេមុខរបបរចំការរហូតដូចយើងដាំថ្នាំជក់ ខ្ទឹមបារាំង ខ្ញីអី ត្រាវទាំងអស់ត្រសក់អីចាស់ៗពីដើមមកធ្វើពីដើមមក។ចា៎!។

ក៖ហើយចុះម្តាយរបស់មីងហើយនិងឳពុករបស់មីងគាត់ប្រកបរមុខរបបរអីគេ។

ខ៖ប្រកបមុខរបបរហាន់ថ្នាំធ្វើចំការហាន់ថ្នាំជក់ហ្នឹង។

ក៖អញ្ចឹងមានន័យថាគាតប្រកបមុខរបបរដូចតាគាត់ដែល។

ខ៖ចា៎!​ដូចដែល។

ក៖អ៎!ហើយចុះខាងឳពុករបស់មីងវិញ។

ខ៖ខាងឳពុកខ្ញុំនាង មឿនហ្នឹងអី។

ក៖ហ្នឹងហើយ។

ខ៖ក៏អញ្ចឹងដែលធ្វើចំការដូចតែគ្នា។

ក៖ធ្វើចំការដូចគ្នាពួកគាត់នៅខេត្តណាដែល។

ខ៖នៅខេត្តកណ្តាលដូចគ្នា។

ក៖អ៎! ដូចគ្នា។

ខ៖គ្រាន់តែភូមិព្រែកដង្កៅ មួយទៀតភូមិព្រែលួងតែប៉ុណ្ណឹងទេ។

ក៖អ៎! ខុសភូមិឃុំ។

ខ៖ខុសភូមិឃុំ។ ចា៎!។

ក៖ខេត្តដូចគ្នា។

ខ៖ចា៎!ខេត្តដូចគ្នា។ ស្រុកស្រែកណ្តាលដូចគ្នា។

ក៖អញ្ចឹងចង់ដឹងថាឳពុករបស់មីងកើតនៅឆ្នាំណាដែល។

ខ៖គាត់ឆ្នាំរោងបើនៅដល់ឥឡូវ៩០ជាង។

ក៖អ៎!៩០ជាង។

ខ៖ចា៎!។

ក៖កាលហ្នឹងគាត់កើតអីគេបានស្លាប់។

ខ៖ចា៎! អាពតហ្អអត់បាយកាលជំនាន់អាពតបងឳពុកខ្ញុំ៥នាក់ស្លាប់នៅហ្នឹងទាំងអស់ម្តាយធំម្តាយមីងអីស្លាប់នៅហ្នឹងទាំងអស់។

ក៖ចុះមីងមានចាំឈ្មោះពួកគាត់ទេ។

ខ៖ចាំតើនាង ព្រឿងបងបង្អស់នាង មឿន។នាង មឿន ឳពុកខ្ញុំ។ ប្រហែល៥នាក់ស្លាប់ទាំងអៃ់ស្លាប់នៅពោធសាត់ទាំងអស់។

ក៖នៅពោធសាត់។

ខ៖ចា៎!។

ក៖ចុះខាងម្តាយមីងមានចាំបងប្អូនគាត់។

ខ៖ម្តាយនៅមីងខ្ញុំស្លាប់តែម៉ែខ្ញុំហ៊ុន សម្បត្តិហ្នឹងមកហ៊ុន ជ្រូកទើបតែស្លាប់បាន៣ឆ្នាំហើយណាស់ហ៊ុន មឿនស្លាប់បាន៥ហើយមកហ៊ុន សុខហើយហ៊ុន ណនស្លាប់ជំនាន់ពុលពតហ៊ុន មឿនស្លាប់ជំនាន់ពុលពតហ៊ុន ដនស្លាប់ពីសង្គមឡើងដើមដូងធា្លក់ដើមដូង។

ក៖អ៎!។

ខ៖ចា៎! អាយុទើបតែ១៣ឆ្នាំទេស្លាប់ហ្នឹងពៅគេបង្អស់មីងហ៊ុន នឿនខ្ញុំហ្នឹងហៅយួនហ្នឹងគាត់នៅក្រចេះហ្អ៎នៅឈ្លងមានប្តីទៅនៅហ្នឹងស្លាប់ជំនាន់អាពតដែល។

ក៖អញ្ចឹង។

ខ៖ចា៎!​ហ៊ុន ណនហ្នឹងហៅពូហួតហ្នឹងស្លាប់ជំនាន់ពុលពត។

ក៖អ៎!។

ខ៖ចា៎!។

ក៖​ពេលហ្នឹងកើតអីបានគាត់ស្លាប់។

ខ៖សុទ្ធតែជំងឺអត់បាយទាំងអស់។

ក៖អត់បាយ។

ខ៖ចា៎! ជំងឺអត់បាយទាំងអស់បានសេចក្តីវេទនាវាអញ្ចឹង។

ក៖អញ្ចឹងចុះពេលដែលមីងអើយម្តាយឳពុករបស់មីងមានកូនចំនួនប៉ុន្មាននាក់។

ខ៖ឳពុកម្តាយខ្ញុំមានកូនតែបីនាក់ហ្នឹង។

ក៖ណាគេខ្លះ។

ខ៖បីនាក់ហ្នឹងបងនាង សាវឿនហ្នឹងស្លាប់បាត់ហើយអាយុ៧ឆ្នាំ។

ក៖បាទ!។

ខ៖បាននាង សុផាតហ្នឹងស្លាប់ឆ្នាំ២០០០បានអាយុ៤៧ឆ្នាំ។

ក៖អ៎!។

ខ៖ខ្ញុំពៅគេ។

ក៖ចុះបងរបស់មីងគាត់មានប្តី។

ខ៖មានប្រពន្ធប្រុសតើ។

ក៖មានប្រពន្ធណោះ។

ខ៖មានប្រពន្ធនៅសព្វថ្ងៃ។

ក៖ប្រពន្ធរបស់គាត់ឈ្មោះអីគេ។

ខ៖ឈ្មោះសុខ សំអាង។

ក៖ហើយចុះរាល់ថ្ងៃគាត់នៅណា។

ខ៖នៅធ្វើការនៅហាងទឹកសុទ្ធណោះនៅឃ្លាំងទឹកសុទ្ធធ្វើ។

ក៖គាត់ស្លាប់ប៉ុន្មានឆ្នាំហើយ។

ខ៖ឆ្នាំ២០០០មកឥឡូឆ្នាំ២០១៨ហើយ។

ក៖អ៎! អញ្ចឹង។

ខ៖គិតទៅ១៨ឆ្នាំហើយតើ។

ក៖ចុះអើយ។

ខ៖កូននៅតូចៗ។

ក៖គាត់មានកូនដែលណោះ។

ខ៖កូនសព្វថ្ងៃនៅតូចៗ។

ក៖មានចាំកូនគាត់ឈ្មោះអីគេអត់។

ខ៖ឈ្មោះផាត សុជាតិ។ផាត ពិសិត។ ផាន វិសាល។ ផាន ស្រីលក្ខណ៍។ ផាត ស្រីលៀប។

ក៖អញ្ចឹង។

ខ៖ចា៎!។

ក៖ប្រុសប៉ុន្មានស្រីប៉ុន្មាន។

ខ៖ប្រុសបីស្រីពីរតែប្រពន្ធមុខស្រីមួយប្រុសបី។​បួននាក់ហ្នឹងតែមួយទៀតដែលមានប្រពន្ធមួយទៀតហ្នឹងតែវារាប់អានគ្នាដូចបងប្អូនបង្កើតគ្នារាប់អានទៅវិញទៅមកស្រឡាញ់ដូចបងប្អូនបង្កើតទេ។

ក៖បាទ!

ខ៖បានស្រីពីរប្រុសបី។

ក៖អ៎!។

ខ៖សព្វថ្ងៃ។

ក៖អញ្ចឹងមានន័យថាគាត់បានប្រពន្ធពីរដង។

ខ៖មានប្រពន្ធពីរដង។

ក៖ហើយឥឡូវគាត់ធ្វើការនៅកន្លែងទឹកសុទ្ធ។

ខ៖ធ្វើនៅកន្លែងទឹកសុទ្ធមិនបានប៉ុន្មានទេខំជិះកង់ទៅធ្វើការ។ ចា៎!​គ្រាន់តែវាបានបង់ប្រាក់រដ្ឋបង់អីទៅណាស់យកប្រាក់រដ្ឋយើងខំរកស៊ីសព្វថ្ងៃវាមិនបានសល់ទេអត់អីសល់ទេ។

ក៖ហើយចុះបងទីពីរ។​បងទីពីរឈ្មោះអីគេ។

ខ៖បងខ្ញុំនិងអី។

ក៖ហ្នឹងហើយ។

ខ៖នាង សុផាតហ្នឹងដែលស្លាប់ហ្នឹងកូនរបស់នាងសុខ ផាតហ្នឹងហើយ។ផាត​សុជាតិហ្នឹងកូន៥សព្វថ្ងៃមានកូន៥។

ក៖បាទ!​ឈ្មោះអីគេខ្លះ។

ខ៖កូនវាហ្នឹងអី។

ក៖បាទ!

ខ៖សុជាតិ នីតាថ្នាក់ទី៦ហើយ សុជាតិ សំភ័សថ្នាក់ទី៤។សុជាតិ ខែមម៉ាថ្នាក់ទី៣ហើយ។ សុជាតិ ខែមរាទើបតែចូល។ សុជាតិ រចនាទើបតែ២ខួប(២ឆ្នាំ)ជាង។

ក៖អញ្ចឹងកូនគាត់ប៉ុន្មាននាក់ហ្នឹងរៀននៅណាវិញ។

ខ៖រៀននៅសាលាបថមសិក្សាចុងកោះហ្នឹង។

ក៖នៅឆ្ងាយពីនេះប៉ុន្មាន។

ខ៖ឆ្ងាយប៉ុន្មានទេនៅជិតខ្លោងធ្វេវត្តតីប៉ាវូសាន្តមកពីស្ពានហ្នឹងមកវត្តទីប៉ាវូសាន្តខ្លោងធ្វេហ្នឹងរៀនបួនសព្វថ្ងៃរៀនបួននៅមួយប៉ុន្តែគ្នាប្រាក់ខែមិនគ្រប់គ្រាន់ទេព្រោះអង្កផងទឹកផងម្ហូបផងវាមិនគ្រប់គ្រាន់ទេរកតែលុយស្ទូចផ្ទះមកបានផង។ បាត់បែកលិចលុងអស់ហើយផ្ទះ។

ក៖អញ្ចឹងសព្វថ្ងៃនេះមីងប្រកបមុខរបបរអីគេ។

ខ៖ខ្ញុំនៅស៊ីឈ្នួលគេហ្នឹង។

ក៖ស៊ីឈ្នួលគេ។

ខ៖ចា៎! នៅជាមួយប្អូនជីទូតមួយអោយមើលម៉ែគេផងបោះផ្ទះគេសំអាតផ្ទះគេ។

ក៖អ៎! មីងធ្វើនៅហ្នឹងប៉ុន្មានឆ្នាំហើយ។

ខ៖ទើបធ្វើមិនទាន់បានមួយឆ្នាំផងនៅជាមួយគេហៅមកនៅជាមួយ

ក៖ចុះពីមុខ។

ខ៖ពីមុខខ្ញុំនៅផ្ទះខ្ញុំរកស៊ីធម្មតា។ខ្ញុំមុខរបបខ្ញុំធ្វើចំការដែលកាលពីជំនាន់គ្រាប់ឈួកខ្ញុំរកគ្រាប់ឈូកដល់ខ្ញុំចុះចំការរកទិញអីវ៉ាន់អីទៅដោះដូរអង្កគេមកហូបមក។

ក៖ចុះពេលដែលមីងបែកពីឳពុកម្តាយកាលហ្នឹងមីងប្រកបមុខរបបរអីគេកាលហ្នឹង។

ខ៖ខ្ញុំបែលពីឳពុកម្តាយតាំងពីតូចមកខ្ញុំនៅជាមួយជីដូនជីតាខ្ញុំ។

ក៖អ៎!​នៅជាមួយជីដូនជីតា។ កាលហ្នឹងបានរៀនអត់មីង។

ខ៖ខ្ញុំរៀនបានថ្នាក់ទី៧ពីសង្គម។

ក៖ថ្នាក់ទី៧ពីសង្គម។

ខ៖ចា៎!។

ក៖មីងចេះអានអក្សរខ្មែរទេ។

ខ៖ខ្ញុំអានតួរអក្សរបារាំងចាំទាំងអស់គ្រាន់តែវាភ្លេច។

ក៖អ៎! ចាំអក្សរបារាំង។

ខ៖ចា៎!។

ក៖អញ្ចឹងកាលមុខមីងរៀនខ្មែរផងបារាំងផង។

ខ៖បារាំងរៀនបានបន្ទិច។

ក៖អ៎!។

ខ៖បារាំងរៀនថ្នាក់ទី៩បានបន្ទិចដល់ពេលគេប្រជុំទំលាក់សម្តេចគ្រូប្រជុំៗគ្មានបានរៀនទេ។

ក៖អ៎!។

ខ៖គ្មានបានរៀនទេ។

ក៖នៅពេលដែលមីងប្រកបមុខរបបរពីមុខមក

ខ៖ចា៎!។

ក៖ជីវភាពរបស់មីងម៉េចដែលរកស្រូលទេ។

ខ៖ជីវភាពធម្មតាមិនក្រមិនមានគ្រាន់ថាគ្មានផ្ទះខ្បឺង​គ្មានសម្បតិ្តទូរទុកៅអីដាក់ផ្ទះទេគ្រាន់ថាជីដូនជីតាខំរកស៊ីចិញ្ចឹមចៅអោយរៀនបងខ្ញុំអោយរៀនបានថ្នាក់បាក់ឌុប(ថ្នាក់ទី១២)ប្រលងនៅសល់ខែពីរខែបែកភ្នំពេញប្រលងបាក់ឌុបខែ៧។ ទីបញ្ចប់បងខ្ញុំស្លាប់ទៅបានសញ្ញាបត្រឌីភ្លមអីសង្គមគាត់ខំតស៊ូអោយចៅរៀនរកអោយចៅរៀនគ្រូហៅខំទៅប្រលងដែលតែខ្ញុំអត់ទៅព្រោះមើលទៅគាត់ពិបាកពេករកស៊ីចិញ្ចឹមយើង។

ក៖ចុះមីងមានចាំថាសាលាពីមុខឈ្មោះអីគេកាលមីងរៀន។

ខ៖ឈ្មោះភូមិចុងកោះហ្នឹង។

ក៖ចុះពេលហ្នឹងមីងឈប់រៀបអាយុប៉ុន្មានឆ្នាំ។

ខ៖ខ្ញុំឈប់រៀនដូចជាអាយុ១៣ឆ្នាំ។

ក៖១៣ឆ្នាំមីងឈប់រៀនណោះ។

ខ៖ចា៎! ខ្ញុំឈប់រៀន។

ក៖កាលហ្នឹងកើតអីបានឈប់រៀន។

ខ៖ខ្ញុំជីវភាពក្នុងគ្រួសារវារត់មិនរួចថាសមតិភាពយើងបើរៀនទៅបានតែជីវភាពគាត់ខំរកស៊ីចិញ្ចឹមយើងពិបាកណាស់នៅជាមួយតាយីគាត់ចាស់ហើយ។

ក៖បាទ!ពេលហ្នឹងតាយីគាត់រកអីគេ។

ខ៖គាត់ធ្វើចំការ។

ក៖ធ្វើចំការ។

ខ៖ចា៎!។

ក៖ធ្វើចំការគាត់ដាំអីគេ។

ខ៖គាត់ដាំថ្នាំជក់ ដាំត្រសក ដាំគ្រប់មុខនិយាយទៅប៉េងប៉ោះដាំទាំងអស់ហ្នឹង។

ក៖ពេលហ្នឹងគាត់យកទៅលក់នៅទៅផ្សារខ្លួនឯងរឺមានឈ្មួញគេមកយក។

ខ៖ជួនកាលគេមកទិញដល់ចំការជួនកាលខ្ញុំប៉ះយកទៅលក់ទៅផ្សារចាស់ពីដើមផ្សារកំពង់ទឹកកកពីដើមហ្នឹងហើយទៅប៉េងបោះ ស្វាយទៅទាំងអស់ទៅលក់នៅហ្នឹងទាំងអស់។

ក៖ពេលហ្នឹងដីគាត់ចំនួលប៉ុន្មានហេតាដែល។

ខ៖ពេលហ្នឹងដីហ្នឹងយើងជួលគេ។

ក៖អ៎! ជួលគេ។

ខ៖ជួលគេធ្វើប៉ុន្តែជិតបែកភ្នំពេញគេចង់លក់អោយដល់ពេលបែកភ្នំពេញអញ្ចឹងទៅវាអត់បាន។

ក៖អ៎!។

ខ៖ជួលគេរាប់ឆ្នាំតាំងពីខ្ញុំតូចរហូត១០ឆ្នាំ។

ក៖អញ្ចឹងមីងចេះធ្វើចំការអីដែល។

ខ៖ចេះ។

ក៖ពេលហ្នឹងអ្នកណាជាអ្នកបង្រៀនរឺមីអ្នកចេះខ្លួនឯង។

ខ៖ចេះខ្ញុំទៅដាំដំណាំទៅជាមួយជីដូនជីតាហ្នឹងទៅធ្វើទៅ។

ក៖ចុះមីងចេះអីក្រៅពីហ្នឹងទៀតអត់ដូចជាដេរដំបាញដេរខោអាវ។

ខ៖ដេរមិនចេះទេព្រោះអត់បានរៀនបានសូត្រទេព្រោះធ្វើចំការហ្នឹងទៅពេលខ្ញុំពេញវ័យជំនាន់លុនណុលហ្នឹងជំនាន់ទាហានហ្នឹងវាចង់តែចាប់យើងដល់ផ្ទះអីនោះកាលហ្នឹងឃើញមិនបានទេពួកទាហានតាមចាប់ដល់ផ្ទះ។

ក៖វាចាប់ធ្វើអីគេ

ខ៖វាតាមចាប់ចាប់យើងធ្វើប្រពន្ធវាហ្នឹងយើងពេញវ័យនិយាយទៅយើងពេញក្រមុំ។​តាខ្ញុំមិនអោយចុះចំការទេអោយនៅផ្ទះមិនអោយដើរទេកាលជំនាន់ហ្នឹង។

ក៖អញ្ចឹងកាលពីសម័យពុលពតកាលហ្នឹង។

ខ៖ខ្ញុំអាយុ២០ឆ្នំាហើយ។

ក៖២០ឆ្នាំហើយ។

ខ៖២០គត់ទៅវិហាសួរតែខ្ញុំទៅវិហាសួរខ្ញុំអរគុណព្រះអង្គវិហាសួរលោកជួយដែលមិនពិបាកវេទនាអីទេពិបាកអីដូចមូលដ្នានចាស់មូលដ្ឋានថ្មីស្រលាញ់ទាំងអស់ដូចថាដូចមាននិស្ស័យនៅខាងហ្នឹងដូចពួកពេទ្យអីគេអានឹតសព្វគ្រប់ខ្ញុំមានអញ្ចេកមានគោលបំណងមួយជំនាន់ពុលពតហ្នឹងមានគូរដណ្តឹងមួយជំនាន់ហ្នឹងថាឈ្មោះពូលីមទោះគេមកដណ្តឹងក៏មិនបានដែលព្រោះយើងមានខ្នង(មានគេចាំជួយ)ហើយវាមិនហ៊ានធ្វើអីយើងទេដល់ពេលដណ្តឹងមិនបានវាលើកអង្គប្រជុំថាយើងខុសសីលធម៍ហើយរកយកទៅវៃហើយមានបានវៃណាវាវៃចោលយើងមិនកើតដូចព្រះអង្គលោកយូព្រះវិហាសួលោកយួរម៉ងដូចគ្មានអោយពិបាកសូម្បីពួកវៀតណាមដាក់ផ្ទះខ្ញុំទាំងអស់ដូចមាននិស្ស័យម៉ងមូលដ្ឋានចាស់មូលដ្ឋានថ្មីស្រលាញ់ទាំងអស់គេចង់បានខ្ញុំច្រើនតែខ្ញុំមិនយក។

ក៖អញ្ចឹង។

ខ៖ចា៎!។

ក៖ចុះពេលហ្នឹងពេលទាហានគេមកចាប់អ្នកមីងគេចាប់យកធ្វើប្រពន្ធ។

ខ៖ចា៎!។

ក៖ហើយចុះខ្ញុំចង់ដឹងថាពីសម័យដែលពុលពតហ្នឹងមីងឆ្លងកាត់ហើយតើមីងឆ្លងកាត់ការលំបាកអីគេខ្លះនៅសម័យនោះ។

ខ៖សម័យនោះឆ្លងកាត់ការលំបាកគ្រាប់លំសៀវ។ ចា៎! យើងវៃគ្នាកាលជំនាន់ឆ្នាំ១៩៧៤ផ្លោងពីស្វាយជ្រុំដល់អារីខ្សាត់អីមករត់ទៅនៅឃៀនឃ្លាំងជិះទូកទៅដេកពួកនៅកៀនឃ្លាំងទាំងអស់ពូខ្ញុំស្លាប់ដោយសារទៅយកម៉ាស៊ីនធ្វើត្រាវ អាប៊េបុកស្លាប់ពូថ្លៃបង្កើតឈ្មោះទៀង ឡោស្លាប់។

ក៖អញ្ចឹងកាលហ្នឹងមីងធ្វើអីគេខ្លះ។

ខ៖នៅចំការកាលហ្នឹងធើ្វចំការជំនាន់លុនណុលដល់វៃខ្លាំងពេកទៅមិនហ៊ានទៅចំការទេចោលត្រាវហ្នឹងដល់គេជំលាស់ទៅត្រាវនៅចំការទាំងអស់។

ក៖ចុះជំនាន់ពុលពត។

ខ៖ជំនាន់ពុលពតទៅណោះចុះធ្វើពលកម្មជាមួយគេស្ទួងស្រូវដកសំណាបទៅទូជីទៅណាក្រោកពីយប់ទៅឆ្ងាយណាស់។

ក៖កាលហ្នឹងគេអោយក្រោកម៉ោងប៉ុន្មានមីងមានដឹង។

ខ៖ក្រោកទាំងពីម៉ោង៣។

ក៖ចុះពេលដេក។

ខ៖ពេលដេកយើងដេកទៅដល់ហើយវាដាស់ហៅក្រោកទៅ។

ក៖កាលហ្នឹងដេកម៉ោងប៉ុន្មាន។

ខ៖ចាប់ដេកម៉ោង៨ជាងអីដេកហើយប៉ុន្មានវាជំនាន់ពុលពតសរសើរថាត្រង់ដេកពួកយើងកុំអោយដេករយ៉េរយ៉ៃមានសណ្តាប់ធ្នាប់អញ្ចឹង។

ក៖បាទ! អញ្ចឹងពេលដែលមីងជួបកាលសម័យពុលពតហ្នឹងណាស់មីងបានហូបចុងអីគ្រប់គ្រាន់ទេ។

ខ៖ការហូបចុកវាមិនទាន់បានបាយទេគឺបបរទេណាស់តែចំណីយួរៗគេធ្វើមួយម្តង៣ថ្ងៃគេធ្វើមួយដងនៅវិហាសួវាដោយកន្លែង។ ចា៎! របបរលាយដំឡូងឈ្វាតែរបស់ហ្នឹងខ្ញុំហូបមិនដែលអស់ទេ។ចា៎! តែម្ហូបគេធ្វើខ្ញុំមិនសូវហូបទេព្រោះថាយើងបានគេអោយចិញ្ចឹមសត្វខ្លួនឯងអូខ្លះអញ្ចឹងទៅដាំដំណាំភូមិដែលគេអោយហ្នឹងធ្វើរោងនៅដាំពោត ដំាបន្លែអីមាន់យើងកាប់ហូបទៅតែកណ្តុលខ្ញុំមិនដែលហូបដល់សព្វថ្ងៃខ្ញុំមិនដែលហូបទេរឿងសត្វកណ្តុលមិនដែលហូបសោះ។

ក៖អញ្ចឹងបានន័យថាមីងពេលជំនាន់ហ្នឹងមិនសូវលំបាកប៉ុន្មានទេ។

ខ៖អត់សូវលំបាកអីទេ អត់សូវលំបាករឿងកំលាំងពលកម្មហ្នឹងយើងធ្វើយើងមិនមានមិនសេះទេណាស់។

ក៖បាទ!។

ខ៖យើងដាក់កំលាំងធម្មតា។

ក៖ហ្នឹងហើយ។

ខ៖ហ្នឹងហើយបើពិសេសគេទៅទប់ព្រែក លើកទំនប់យើងអត់មានទៅពិសេសទេព្រោះថានិយាយទៅមានព្រះជួយអញ្ចឹងម៉ងជួយរូបខ្ញុំមួយគឺមិនសូវពិបាកជាងគេម៉ងនិយាយរួចទៅអត់សូចពិបាកជាងគេទេព្រោះអញ្ចេកបានថាមិនសូវពិបាកដូចគេស្រឡាញ់យើងអ្នកមូលដ្ឋានចាស់មូលដ្ឋានថ្មីអីគេស្រលាញ់យើងទាំងអស់សូម្បីទាហានពួកអាពតក៏វាមិនហ៊ានធ្វីអីយើងដែលឃើញយើងដូចមាននិស្ស័យដូចថាបារមីលោកថែយើងម៉ងនិយាយអញ្ចេកវិញ។

ក៖អត់មានអ្នកធ្វើបាបយើង។

ខ៖មិនសូវមានអ្នកធ្វើបាបមានតែវាអង្វយើងកុំអោយទៅបាត់ដំបងកុំចង់ទៅធ្វើមុខអោយសស់ទៅខ្ញុំមុខអត់រីកមែនដូចថាបែកបងបែកមាមីងបងខ្ញុំគេចាប់ទៅបែកគ្នាទៅដូចបែកបងបែកប្អូនបែកមីងអញ្ចឹងទៅគេជំលាស់ទៅបាត់ដំបងរាងខ្លួនទៅអញ្ចឹងដូចថាបែកបាក់អញ្ចឹងម៉ងដូចថាបែកបាក់គ្រួសារបងប្អូនអញ្ចឹង។

ក៖អញ្ចឹងចុះនៅពេលដែលបងប្អូនមីងនៅជំនាន់ហ្នឹងគាត់ធ្វើអីគេដែល។

ខ៖វាយកទៅធ្វើទាំងអស់។

ក៖ជុំគ្នាទាំងអស់អត់បែកទេ។

ខ៖ទៅបាត់ដំបង។

ក៖បាត់ដំបង។

ខ៖គេជំលាស់ទៅបាត់ដំបងបានស្លាប់ហ្នឹង។

ក៖អ៎!។

ខ៖ពូខ្ញុំស្លាប់ពេលដែលគេជំលាស់ទៅបាត់ដំបងពុកខ្ញុំបែកនៅព្រែកថោងនេះមិនទៅជាមួយខ្ញុំទេពុកខ្ញុំនៅជាមួយម៉ែខ្ញុំដណ្តឹងប្រពន្ធ១៩ឆ្នាំការឈ្មោះមីងរឹនឈ្មោះហួ រឹនម្តាយចុងខ្ញុំប៉ុន្តែស្លូតណាស់ស្រលាញ់ខ្ញុំណាស់ខ្ញុំបានអាយុ៩ឆ្នាំគាត់ដណ្តឹងម្តាយមីងដណ្តឹងអោយហើយការអោយទៀតម៉ែក្មេកពុកខ្ញមដណ្តឹងអោយទៀតយីខ្ញុំបង្កើតខ្ញុំនៅជាមួយគាត់ហើយឳពុកខ្ញុំនៅជាមួយគាត់ទាំងពី៦ខែដល់៩ឆ្នាំគិតមើលទៅចិត្តគាត់បានណាស់ស្រលាញ់កូនប្រសារកគ្មានទេហើយមកដល់សម័យនេះខ្ញុំចិញ្ចឹមកូនកំព្រាទៀត។

ក៖អញ្ចឹង។

ខ៖ចិញ្ចឹមប្អូនកំព្រាទៀតពីរនាក់មួយបានការអោយមួយទៀតមិនបានការអោយ។

ក៖អញ្ចឹង

ខ៖ចា៎! មួយសព្វថ្ងៃឈ្មោះសុខ សាន្ត។ខ្ញុំការអោយប្រពន្ធហើយមួយឈ្មោះវ៉ា ស៊ីថេងនៅកំពង់ធំសព្វថ្ងៃគេទៅយកប្រពន្ធខ្លួនគេតែគេនៅរាប់អានយើងគោរពស្រឡាញ់យើងដូចជាបង

ក៖អញ្ចឹងអ្នកដែលមីងការអោយហ្នឹងប្រពន្ធគាត់ឈ្មោះអីគេ។

ខ៖ឈ្មោះពេជ្រ ណារីនទើបតែការកូនវាមូយថ្ងៃណោះខែមុខនេះ។

ក៖គាត់ធ្វើមុខរបបរអីគេ។

ខ៖គេរកស៊ីលក់ដូរនៅផ្សារពីមុខមកគេផ្បាញគេល្វៃអីអញ្ចឹងណាស់។

ក៖អ៎!។

ខ៖គេមានមុខរបបរគេខ្ញុំត្បាញក្រមាចេះតែតិចដែលទេសំពតមិនចេះទេ។

ក៖ចេះធ្វើក្រមា។

ខ៖ចា៎!។

ក៖ចុះមីងធ្វើរាល់ថ្ងៃទេ។

ខ៖អត់បានធ្វើទេព្រោះយើងមិនមានដើមទុនអីធ្វើទេហើយមួយទៀតយើងចាស់ហើយដូចថាខាអំបោះអីមិនសូវរហ័សព្រោះអីមុខរបរបនេះយើងមិនដែលធ្វើទាំងពីតូចយើងរកស៊ីតែលក់ដូរនិយាយរួមបើលកើដូរខ្ញុំទៅរួចតែឥឡូវវានឿយណាយក្នុងចិត្តខ្ញុំដូចថាកំលាំងចាស់ទៅលេងរួចណាក្មួយផងមាននេះណាអត់វាអត់សព្វគ្រប់បែបយ៉ាងមានអី។

ក៖ហើយចុះមីងមានចាំមិត្តភក្រ័របស់មីងកាលនៅជំនាន់ដែលមីងរៀនមីងមានចាំឈ្មោះពួកគាត់អត់មិត្តភក្រជិតស្និតម៉ង។

ខ៖រឿនការជិតស្និតអត់មានជាការជិតស្និតតែគ្រាន់ថាជាការរស់នៅសព្វថ្ងៃឈ្មោះថាងហ្នឹងមួយក្រពុំនៅច្រើនដែលនៅម៉ែមីពុំមួយមួយទៀតឃុត បុណ្យថឿន។បាត ស៊ីផុតសព្វថ្ងៃធ្វើអាចារ្យ។ យីសុងស្លាប់ហើយរៀននៅច្រើនគ្នាណាស់។

ក៖តែឥឡូវគាត់នៅរស់ទាំងអស់គ្នា។

ខ៖នៅរស់តែស្លាប់ច្រើនដែល។

ក៖អ៎!។

ខ៖ស្លាប់ច្រើន។

ក៖អញ្ចឹងនៅចាំមិត្តភក្រច្រើន។

ខ៖ចាំច្រើនអត់អីទេចាំច្រើនរាល់ថ្ងៃមានមិត្តភក្រ័មួយសម័យហេងសំរឹននេះឈ្មោះមួង សុខនទៅនៅអាមេរិចកាលមុខគេជួយខ្ញុំដល់ឥឡូវប្តីគេធ្វើបាបពេកប៉ុន្មានឆ្នាំនេះមិនបានជួយមកទេកាលនោះលុយគេអោយខ្ញុំ១០០$ធ្វើក្រម៉ាទិញធ្វើដើមទុកធ្វើក្រម៉ាធ្វើអីណាស់គេអោយមកគេចិត្តបានណាស់។ខ្ញុំចូលសិល្ប១០ឆ្នាំជាងហើយតាំងពីឆ្នាំ២០១៥ម្លោះរក្សាសិល្ប៥។ចា៎!។

ក៖អញ្ចឹងពេលដែលអ្នកមីងមកនៅទីនេះអ្នកមកីងមកជួយធ្វើការផ្ទះអោយគេណោះ។

ខ៖ចា៎! នៅបោះសំណាតថែទាំផ្ទះគេទៅ។

ក៖ចុះនៅពេលដែលមីងកាលមីងនៅរៀនកាលជំនាន់មុខមីងធ្លាប់មានក្តីស្រមៃថាចង់ធ្វើអីពេលធំឡើងអត់។

ខ៖ខ្ញុំចិត្តខ្ញុំប្រាប់ត្រង់ចង់ធ្វើគ្រូបង្រៀនសម័យអោយបានប្រឡងធ្វើបង្រៀនតែខ្មោចតាខ្ញុំមិនអោយទៅ។

ក៖ម៉េចអញ្ចឹង។

ខ៖គាត់ខ្លាចទៅនៅស្រុកគេបែកពីគាត់។

ក៖អ៎! ទៅអញ្ចឹង។

ខ៖ចា៎! គេដាក់ឌឺម៉ង់ហើយអស់ហើយសម័យហ្នឹងតែមិនបានទៅប្រលងគាត់មិនអោយទៅ។

ក៖ម៉េចអញ្ចឹងម៉េចមិនអោយទៅ។

ខ៖ដូចថាគាត់មិនអោយចៅណាគាត់ទើបស្លាប់១៩៧៤ហ្នឹងតើគាត់ស្លាប់។ចា៎!។

ក៖គាត់ថាម៉េចបានមិនអោយប្រលង។

ខ៖គាត់ខ្លាចទៅនៅស្រែអីពិបាកវេទនាអីគាត់មិនអោយទៅទេមិនបានទៅនិយាយរួចនិស្ស័យយើងមិនបានធ្វើម៉ងនិយាយចំ។

ក៖ចុះមីងគិតថាម៉េចបានជាចង់ក្លាយជាគ្រូបង្រៀន។

ខ៖ខ្ញុំចង់ធ្វើគ្រូបង្រៀងថាយើងមានកំរិតទៅបានពន្យល់កូនចៅអីអញ្ចឹងណាស់បានចេះអក្សរអីទៅយើងជាមាតាបីតាទី២របស់គេ។

ក៖បាទ!ហ្នឹងហើយ។

ខ៖ហ្នឹងហើយបើយើងមិនបានធ្វើតែបែកភ្នំពេញខ្ញុំបានបង្រៀនពួកអករកម្មដែល។

ក៖អ៎! ប៉ុន្មាននាក់ដែលរៀនជាមួយមីង។

ខ៖ច្រើនដែលជំនាន់ហ្នឹង។

ក៖ច្រើនណោះ។

ខ៖ចា៎!​គ្រូអករកម្មហ្នឹងតែអស់ក្រែងឡរជាតិក្រោយបានជាគ្រូបង្រៀនគេ។

ក៖ចុះនៅពេលដែលមីងបង្រៀនពួកគាត់ហ្នឹងមីងបង្រៀននៅណាវិញ។

ខ៖បង្រៀននៅសាលាដែលតាមផ្ទះដែលតាមភូមិដែល។

ក៖អញ្ចឹងមីងដើរទៅបង្រៀនតាមផ្ទះ។

ខ៖តាមផ្ទះដូចថាទៅបង្រៀនចាស់ៗអញ្ចឹងទៅអាយុ៥០ក្មេងៗអាយុ៣០ជាងអីអញ្ចឹងណាស់កាលជំណាន់ហ្នឹងរៀនអករកម្មអ្នកដែលអត់ចេះនិយាយរួចអ្នកដែលមកពីអាពូតដែលអត់ចេះរៀនអករកម្មអញ្ចឹងបានថាក្មួយអើយសំសត់ណាស់រូបខ្ញុំទួលលក់សព្វគ្រប់បែបយ៉ាងទាំងអស់គ្រប់រស់ជាតិអស់ហើយរស់ជាតិអស់ហើយកំសត់ណាស់។

ក៖អញ្ចឹងដល់ពេលអ្នកមីងឥឡូវនេះអាយុប៉ុន្មានមីងមានក្តីស្រមៃថាចង់បើមុខរបបរខ្លួនឯងអត់។

ខ៖បើរបបររកខ្លួនឯងខ្ញុំមិនចង់បើមុខរបបខ្លូនឯងសព្វថ្ងៃដើម្បីរកស៊ីមានលុយបានកាក់សន្សំធ្វើបុណ្យសន្សំកុសល់ទៅជាតិក្រោយកុំអោយកវេទនាដូចជាតិនេះទៀតជីវិតប៉ុណ្ណឹងមានលុយគេជួនមកអោយមកចូលបុណ្យខ្លាចតែគេប្រាប់អោយចូលបុណ្យតែអត់មានចូលបុណ្យគេទឿត។

ក៖អញ្ចឹង។

ខ៖តែខ្ញុំធ្វើបុណ្យពីរដងបានខ្លួនឯងដែល។

ក៖ធ្វើនៅវត្តណា។

ខ៖ធ្វើនៅផ្ទះ។ ធ្វើបុណ្យនិយាយរួចទៅខ្ញុំស្រលាញ់បុណ្យណាស់ជាតិនេះតែធ្វើបើវាស្រលាញ់បុណ្យជាងអីទាំងអស់ស្រឡាញ់ត្រង់ថាយើងកើតមកមិនមានម្តាយហើយយើងខំកសាងកើតជួបជុំគ្នាអំពីអកុសលអោយជួនផលបុណ្យហ្នឹងហើយយើងជួបត្រកូលល្អទៅខ្លាចកូនក្មួយដើរអាវាសែជក់គ្រឿងញានយើងក្របកដែលអត់មាន។

ក៖ចុះឥឡូវនេះមីងរស់នៅជាមួយតាយីមែនរឺក៏ម៉េច។

ខ៖ខ្ញុំនៅជាមួយម្តាយមីងបង្កើតមួយមកនៅជាមួយគេដែល។

ក៖អញ្ចឹង។

ខ៖ចា៎!។

ក៖ឥឡូវនេះមីងនៅជាមួយពីណាគេ។

ខ៖នៅផ្ទះវីឡានោះមើលម្តាយធំជីដូនមួយអាយុ៨៧ហើយ។

ក៖អ៎!​តែនៅជាមួយខាងមីងមែន។

ខ៖សាច់ខាងម្តាយខ្ញុំជីដូនមួយបង្កើត។

ក៖អ៎!​ជីដូនមួយបង្កើតជាមួយម៉ែ។

ខ៖ចា៎! ធ្លាប់បៅដោះគាត់ពីក្មេងមកដែល។

ក៖ចុះពីមុខមកនៅជាមួយតាបន្ទាប់មក។

ខ៖នៅជាមួយតាយីហើយតាយីស្លាប់អស់ទៅយីខ្ញុំស្លាប់ឆ្នាំ១៩៩៥មកនៅជាមួយម្តាយមីងម្តាយមួយទើបស្លាប់២០១៤ហ្នឹងទេ។

ក៖បាទ!។

ខ៖ឥឡូវនៅម្តាយមីងមួយទៀត៧៦ហើយប៉ុន្តែទ្រមគាត់ខ្ពស់។

ក៖គាត់ឈ្មោះអីគេ។

ខ៖ហ៊ុន សុខ។

ក៖ហ៊ុន សុខអាយុ៧៦ឆ្នាំហើយ។

ក៖ចុះតាគាត់ឈ្មោះអីគេ។

ខ៖ឳពុកហ៊ុន​​ នៅ។សុខ បូម្តាយហ្នឹងហើយ។យីខ្ញុំហ្នឹងខ្ញុំកើតមកហៅតែម៉ែ។

ក៖អញ្ចឹង។

ខ៖ស្នានតែម៉ែខ្ញុំមិនដឹងថាម៉ែខ្ញុំស្លាប់ចោលណាធំឡើងឃើញតែនៅជាមួយគាត់។

ក៖អញ្ចឹង។

ខ៖ចា៎!។

ក៖អញ្ចឹងខ្ញុំចង់អោយមីងប្រាប់ថាអញ្ចេកដោយសារតែមីងចង់ថាមីងអាចផ្តែរផ្តាំកូនចៅជំនានក្រោយរឺចៅៗទៀតណាស់មីងផ្តែរផ្តាំអ្វីខ្លះដើម្បីអោយពួកគាត់ខំរៀន។

ខ៖ផ្តែរផ្តាំអោយខំរៀនសូត្រអនាគត់អោយបានល្អធ្វើគំរូអោយបានសិក្សាខ្មែរល្អកុំអោយហ្នឹងហើយត្រូវស្រលាញ់ស្នេហ៍ជាតិស្នេហាទឹកដីជាតិ សាសនា ព្រះមហាក្សត្រកុំអោយបាត់បង់ចេះរក្សាអោយបានល្អកុំអោយនេះរៀនអោយបានឆាប់អោយបានប្រាជ្ញាអោយកូនចៅជំនាន់ក្រោយអោយខំរៀនសូត្រតស៊ូកុំធ្វើក្មេងពាលាអាវាសែអត់បានទេអត់ស្រលាញ់ម៉ងសព្វថ្ងៃតាំងពីដើម្បីគេចេះផឹកចេះស៊ីខ្ញុំអត់ទេរឿងហូបចុកសូរ៉ាហ្នឹងអត់ម៉ង។ចា៎!។

ក៖ហើយចុះឃើញក្មេងៗជំនាន់គេដើរផឹកស៊ីអញ្ចឹងមីងជួយផ្តល់យោបលតិចទៅ។

ខ៖ខ្ញុំប្រដែលប្រដៅដែលតើណែនាំកូនក្មេងកុំអោយផឹកហូបច្រើនពេកព្រោះជាតិសុរ៉ាមានជាតិអាស៊ីតច្រើនពេកអីអញ្ចឹងកើតរោគកើតអីអញ្ចឹងណាស់ហ្នឹងហើយហើយវាមិនល្អទេយើងត្រូវអោយដឹងបានកូនច្រើនអោយខំចិញ្ចឹមកូមចិញ្ចឹមចៅកុំអោយស្រវាតផឹកស៊ីដើរលេងអាវ៉ាសាមិនបានទេ។ចា៎!។

ក៖ចុះមីងមានដែលលើកទឹកចិត្តគាត់អោយគាត់ខំរៀន។

ខ៖អ៎!​ក្មេងខំក៏វារៀនដែលរៀនបានច្រើនដែលសព្វថ្ងៃនេះវាឈប់រៀនឳពុកវាស្លាប់ទៅមានបានតស៊ូទេរៀនបានថ្នាក់ទី១២ដែលអាបងនោះ។ ផាត សុជាតិហ្នឹងរៀនបានថ្នាក់ទី១២ដែលតើប៉ុន្តែអាទី២បានត្រឹមថ្នាក់ទី៦ទេ។

ក៖ម៉េចអញ្ចឹង។

ខ៖ដូចថាវាលេងបាលច្រើនពេកអោយវាឈប់រៀនទៅពុកវាស្លាប់ទៅវានៅតូចពេក។

ក៖ម៉េចមីងមិនអោយគាត់រៀនតទៅទៀត។

ខ៖រៀនលទ្ធិភាពយើងគ្មានអីតស៊ូទេយើងសុទ្ធតែគ្មានមនុស្សប្រុសក្នុងផ្ទះសុទ្ធតែស្រីអត់មានទីពឹងតែប់វាខំរៀនអោយអោយតស៊ូតឬេវាមកលេងបាលពេកខ្ញុំអោយឈប់រៀនម៉ងទៅខ្ញុំមិនស្រលាញ់អារបបហ្នឹងអោយថារៀនច្បាស់ជារៀនម៉ងតែមីពៅរៀនបានថ្នាក់ទី៩ដែល។

ក៖អ៎! ទី៩ឈ្មោះអីគេ។

ខ៖ឈ្មោះអាផាតស្រីលក្ខណ៍ថ្នាក់ទី៩។ មួយទៀតកូនក្រោយក៏រៀនបានច្រើនដែលមកអាទី៣រៀនមិនបានច្រើនទេបានថ្នាក់ទី៣សម័យនេះឈ្មោះផាត វិសាលអត់បានរៀនច្រើនទេអន់ជាងគេមួយហ្នឹងអាបងរៀនបានថ្នាក់ទី១២ដែលហ្នឹង។

ក៖ចុះស្រីលក្ខណ៍ហ្នឹងរៀនថ្នាក់ទី៩។

ខ៖ទី៩។

ក៖ហើយគិតថាអោយគាត់រៀនដល់ចប់ទេ។

ខ៖ចប់អីឳពុកវាស្លាប់វានេះដែលហ្នឹង។

ក៖កាលឳពុកកូនហ្នឹងស្លាប់កូនហ្នឹងអាយុប៉ុន្មាន។

ខ៖អាយុប្រហែលជា៦ឆ្នាំជាង។

ក៖នៅតូចដែលហ្នឹងអញ្ចឹងប្រហែលថ្នាក់ទី១ដឹង។

ខ៖ចា៎!​ថ្នាក់ទី២ហើយតូចដែលហ្នឹងរៀននៅព្រែកលោងបានពួកខ្ញុំស្រលាញ់តែអ្នករៀនអ្នកចេះយើងសរសេរថាយើងកើតមកកំព្រាម្តាយឳពុកមិនបាននៅជីដូនជីតាអោយរៀនអោយចេះយើងបានចេះអក្សរភាសាងសាក្រិចក៏ខ្ញុំមើលដាច់ដែល។

ក៖អ៎!។

ខ៖ខ្ញុំមើលដាច់ដែលជំនាន់មុខជំនាន់នេះមើលភាសាសងសាក្រិចមិនដាច់ទេនិយាយរួចទៅ។

ក៖ហ្នឹងហើយ។

ខ៖ខ្ញុំវាស្តាយខ្លួនខ្ញុំដែលខ្ញុំមិនបានរៀនច្រើនហ្នឹងគេកាលហ្នឹងគេហៅទៅប្រលងតែមិនបានទៅ។

ក៖ម៉េចអញ្ចឹង។

ខ៖ខឹងដូចថាធ្លាប់ប្រលងចាញ់គេមួយលេខឈប់ទៅរៀនម៉ង។និយាយរួមទៅប្រលងចាញ់គេមួយលេខឈប់ទៅរៀនទៅមួយទៀតនឹកឃើញជីវភាពគាត់ គាត់នៅចំការរាល់ថ្ងៃ។

ក៖ហ្នឹងហើយ។

ខ៖បងយើងរៀនហើយជំនាន់ហ្នឹងឃុំកោះឩយ៉ាតីប្រលងជាប់តែពីរនាក់គត់ជាប់តែបងខ្ញុំមួយជាប់អាលីមួយតែពីរនាក់គិតកោះឩយ៉ាតីកាលជំនាន់លុននុលខ្ញុំប្រាប់។

ក៖អ៎!។

ខ៖បានតែពីរនាក់ហ្នឹងបងខ្ញុំមានសញ្ញាបត្រឌឺភ្លូមទាំងពីសង្គម។

ក៖អញ្ចឹងអ៊ុំគិតថាដោយសារតែអ៊ុំនៅជាមួយគេ។

ខ៖នៅជាមួយជីដូនបើទៅរៀនទាំងពីរមិនកើតយើងត្រូវការជួយការដែលជួយគាត់ចាស់គាត់មិនអោយធ្វើអីទេនិយាយរួចទៅចំការខ្ញុំមិនសូវចុះទេនិយាយខ្ញុំស្រណុកម៉ងលំបាកតែសម័យនេះទេ។

ក៖កាលហ្នឹងយីតាដែលអ្នកមីងនៅជាមួយគាត់មានកូនចៅអត់។

ខ៖កូនចៅខ្ញុំប្រាប់ម៉េចនោះ។

ក៖អញ្ចឹងកូនចៅហ្នឹងគេជួយ។

ខ៖ហ្នឹងហើយជួយយើងគាត់ចុះចំការគាត់ពិការជើងតែគាត់ចុះធ្វើចំការនៅធ្វើអីបាននៅដាំបាយដាំទឹកអីអោយយើងហូបណាស់គាត់ស្លាប់នៅឆ្នាំ២០១៤។។

ក៖គាត់ជួយច្រើនដែល។

ខ៖គាត់ជួយច្រើនណាស់ជីដូនជីតាខ្ញុំរកគ្មានទេពីណាមកនៅអាមួយខ្ញុំការអោយហ្នឹងបានសញ្ញាបត្រឌឺភ្លូមសម័យហ្នឹងបានសញ្ញាបត្រឌឺភ្លូមអាវា សីថេងអោយវាទៅប្រលងវាមិនទៅប្រលង។

ក៖ម៉េចអញ្ចឹង។

ខ៖មិនដឹងម៉េចវា វាមិនទៅប្រលងហ្នឹងហើយវាអញ្ចឹងណាស់បានថាគាត់បង្រៀនយើងអោយយើងចេះហើយខ្ញុំរពីតាយីខ្ញុំអោយវាចេះទៀតបានសញ្ញាបត្រអោយវាចេះអក្សរកុំអោយល្ងង់យើងជួយគេពេលយើងដើរទៅណាគេជួយយើងវិញ។

ក៖ហ្នឹងហើយ។

ខ៖យើងគិតប៉ុណ្ណឹងបានហើយបានរាល់ថ្ងៃខ្ញុំសរសេរខ្លួនឯងដែលដើរទៅណាគ្មានគ្រោះថ្នាក់អីគេខ្ញុំជិះឡានក៏ដោយខ្ញុំមិនដែលមានគ្រោះថ្នាក់អីទេដូចថាទេវតាជួយថែខ្ញុំម៉ងដូចថាមនុស្សខ្ញុំចិត្តល្អមាននៅក្នុងខ្លូនយើងទៅណាក៏មិនលំបាកដែលនិយាយរួចទៅបើយើងចិត្តមិនល្អទេវតាមិនថែរក្សាយើងទេហ្នឹងហើយ។

ក៖អញ្ចឹងខ្ញុំចង់សួរថាខ្ញុំអាចយកការសំភាសន៍របស់អ្នកមីងថ្ងៃនេះទៅចាក់ផ្សាយនៅសកលវិទ្យាល័យនៅអាមេរិចបានទេមីង។

ខ៖ស្រេចលើក្មួយតើ។

ក៖អរគុណច្រើន។

ខ៖សកលវិទ្យាល័យមីងគ្រាន់តែសូមពរថាកូនចៅក្មួយសព្វថ្ងៃមានការលំបាកច្រើនចង់រៀនបន្ទាប់ទៀតដូចថារៀនក្រៅលុយដូចមិនគ្រប់គ្រាន់ចង់ថាអោយមានថវិការអោយវារៀមគូរអងគ្លេសអោយវារៀនអីសព្វគ្រប់ទៅណាស់តែវាខ្លះខាត។

ក៖អញ្ចឹងពួកគាត់រាល់ថ្ងៃមិនបានរៀមអងគ្លេសទេ។

ខ៖រៀននៅសាលាតែគេមិនយកលុយទេណាស់តែក្រៅមិនបានរៀនទេ។

ក៖សាលាអីគេ។

ខ៖សាលាឈ្លៀតព្រឹកថ្ងៃវារៀនមួយម៉ោងៗ។

ក៖ហ្នឹងខាងអង្គការមែន។

ខ៖ខាងអង្គការគេមិនយកលុយ។

ក៖មានស្គាល់ឈ្មោះ។

ខ៖ខ្ញុំមិនស្គាល់ទេទាន់តែចៅខ្ញុំបានស្គាល់។ចា៎! អញ្ចឹងបានថារាល់ថ្ងៃខ្វះថវិការអោយវារៀនគូរក្រៅបើមានថវិការមានគូរក្រៅអាហ្នឹងមិនអីទេ។ចា៎! អូនអែងគិតពិចារណាទៅកូន៥ប្រាក់ខែ២០០$ស៊ីគ្រប់អត់វាមិនគ្រប់គ្រាន់អូនអែងគិតមើលទៅទឹកភ្លើងអង្កមួយប៉េជាង១០ម៉ឺនគិតទៅម្ហូបថ្លៃជាងអង្កទៀតតើអូនអែងគិចពិចារណាទៅគ្រប់គ្រាន់អត់។

ក៖អត់គ្រប់។

ខ៖ចា៎!​មិនគ្រប់ទេអញ្ចឹងបានថាគ្រាន់តែសុំណូមពរបងប្អូនអ្នកនៅអាមេរិចអីមានសប្បរសជនអីជួយគ្រួសារខ្ញុំផង។

ក៖អញ្ចឹងអរគុណច្រើនដែលមីងអោយខ្ញុំសំភាសន៍ថ្ងៃនេះ។

ខ៖ចា៎!

ក៖អរគុណច្រើន។

ខ៖ចា៎!​ខ្ញុំក៏សូមអរគុណដែល។